मुजफ्फरनगर, अपने तालिबानी फरमानों के लिए बदनाम पश्चिमी उत्तरप्रदेश की धरती एक बार फिर कलंकित हुई है. एक 14 वर्षीय छात्रा को हवस का शिकार बनाने वाले पांच आरोपियों पर पांच लाख रुपये आर्थिक दंड लगाकर खांप पंचायत ने अपना ‘फर्ज’ पूरा कर लिया. अस्मत को पैसे की तराजू में तोलने का यह नाटक हुआ चरथावल क्षेत्र के एक गांव में. पुलिस ने भी पूरा खेल दिखाते हुए इस मामले में हिरासत में लिए दो आरोपी छोड़ दिए. दबंगों की ‘अदालत’ का यह फैसला पीड़ित परिवार ने चाहे जैसे स्वीकारा हो, लेकिन उनकी आत्मा पर इस ‘सौदे’ का बोझ ताउम्र रहेगा.